**Mitte-konventsionaalsed meditsiinivaldkonnad ja Euroopa**

Autor: Marie-José Teyssandier, MD, Euroopa Manuaalse Meditsiini Uniooni president (F), 2007

Allikas: http://www.mediosteo.fr/documents/mednonconv.pdf

Tõlge eesti keelde: L.Lepik, MD, Eesti Manuaalse Meditsiini Selts, 2008

**Euroopas**

Et olukorda tutvustada, tuleb tagasi pöörduda ajaloo juurde ja nende ettepanekute tagajärgede juurde, mida tegi euroopa rahvasaadik, **belglane Paul Lannoye (ökoloog).**

**29. mail 1997. a.** Euroopa Parlament, kogunedes Euroopa Uniooni liikmes-maade plenaar-istungile, kutsus kohale Euroopa Uniooni liikmes-maad, selleks et

• algatada mitte-konventsionaalsete meditsiini-valdkondade tunnustamise protsess ja

• pikendada euroopa Komisjonide tegevust, mis uuriks ja arendaks iga mitte-konventsionaalse distsipliini “turvalisust, sobivust ja kasutusala”.

**7. juunil 1997**. a. juhtis Prantsusmaa Manuaalse Meditsiini Seltsi (SOFMMOO) esindaja Dr. M.J. Teyssandier - Rahvusvahelise Manuaalse Meditsiini Föderatsiooni (FIMM) presidendi tähelepanu sellele, et FIMM esindaja peaks olema huvitatud osalema EU komisjonide töös. Sel perioodil Euroopa Manuaalse Meditsiini Uniooni (UEMMA) veel ei eksisteerinud.

**4. novembril 1999.** a. Euroopa Nõukogu Parlamentaarne Assamblee võttis ühehäälselt vastu resolutsiooni 1206, mis puudutab eriti osteopaatiat, kiropraktikat, akupunktuuri ja homöopaatiat.

Selles resolutsioonis oli tähelepanuväärne, et

* edaspidi peavad neid “meditsiini-valdkondi” olema võimelised praktiseerima samahästi nii arstid kui mitte-arstid ja

patsiendil peab olema võimalus konsulteerida

* nii arsti kui mitte-arsti juures,
* nii arsti saatekirjaga kui ilma selleta.

Sellised praktiseerimise teisendid (modaalsused) on lähedased Suurbritannias kehtivatele.

EU Assamblee soovitas liikmes-riikidele toetada nende tervishoiu-süsteemide pidevat arenemist suurima liberaalsuse suunas.

**Prantsusmaal**

Euroopa Nõukogu soovituste rakendamiseks loodi Prantsusmaal **Valitsuse Komisjon** (sama tehti ka teistes riikides).

**4. märtsil 2002.** a. Prantsusmaa Riiklik Assamblee legaliseeris ühehäälselt võimaluse - otseseks patsientide vastuvõtuks mitte-konventsionaalse meditsiini-diplomiga praktiseerijate juures, olgu need arstid või mitte-arstid.

Sel ajal, kui Valitsuse Komisjon töötas võimalike modaalsustega - selle seaduse jõustumiseks, esitasid erinevad manuaalmeditsiini ühingute esindajad Komisjonile oma ettepanekud.

**25. märtsil 2007.** a. kuulutati välja valitsuse määrused 2002. a. seaduse rakendamiseks selle kohta, mis puudutas ainult osteopaatiat.

Selles seaduses oli muuhulgas tähelepanuväärne see, et:

“Nendel praktiseerijatel, kellel on õigus kanda osteopaadi tiitlit, on lubatud teostada manipulatsioonravi ainsal eesmärgil – ennetada või ravida inimkeha funktsioonihäireid, välja arvatud orgaanilised haigusjuhud ... Osteopaadid ei ole võimelised tegutsema siis, kui on olemas sümptomid, mis õigustavad parakliiniliste uuringute läbiviimist.”

Arstide Riiklik Kategooriate Nõukogu esitas otsekohe pöördumise, millega nõudis määruse täielikku või osalist tühistamist.

Tõepoolest, kuidas on võimalik välistada orgaanilisi haigus-seisundeid, kui osteopaat ei ole Meditsiini Doktor (MD) ja kui ei korraldata parakliinilisi uuringuid (bioloogilised, radioloogilised jne.).

Selliseid isikuid, kellel on ametlik diplom, mis kinnitab nende spetsiifilist ettevalmistust osteopaatia alal ja kellel on volitus kasutada professionaalse osteopaadi tiitlit ning praktiseerida manipulatsioonravi, on 3 gruppi:

1. Isikud, kes on pärit meditsiinilisest keskkonnast: arstid, ämmaemandad, õed, kinesioterapeudid (füsioterapeudid).

2. Isikud, kellel on ametlikult kinnitatud diplom, mis on väljastatud heaks kiidetud institutsioonide poolt.

3. Kõik isikud, kes võivad tõendada euroopa ekvivalentset diplomit regionaalse Komisjoni juures, kuhu kuulub 4 liiget (2 arsti ja 2 mittearsti), kes on valitud regiooni Prefekti (kõrgem haldusametnik) poolt.

Osteopaatide ettevalmistus sisaldab kaks faasi:

1. “Faas 1 435 tundi sisaldab inimese fundamentaalsete ja bioloogiliste teaduste teoreetilisi õpetusi”, millest on vabastatud arstid ja kinesioterapeudid.

2. “Faas 1 225 tundi sisaldab osteopaatia teoreetilisi ja praktilisi õpetusi” (kontseptsioonid, palpatoorsed uurimisvõtted, ravitehnikate kasutamine jne.).

“Kogu vistseraalset ja kranio-sakraalset lähenemist puudutav õpetus ja ka urogenitaal-sfääri ning rasedate osteopaatilised ravitehnikad on ettevalmistusest rangelt välja arvatud.”

Lühidalt

Esitasime siin mõned Euroopa mitte-konventsionaalse meditsiini ja eriti Prantsusmaa osteopaatia aspektid 2007. a. septembri seisuga. Tõdeme, et kehtivad seadusandlikud tekstid ei lahenda teatud olulisi probleeme.

Seaduse tekstid, valitsuse määruste ja Euroopa Nõukogu soovitused on käesolevaga edasi antud võimalikult täpselt ning meiepoolseid (Euroopa Manuaalse Meditsiini Unioon’i esindus) mõtteid ja kommentaare oleme vabatahtlikult limiteerinud.